'आईएसआई ने दी थी भारत पर हमले की इजाजत'  
आईएसआई ने आतंकवादियों को भारत जाकर हमले करने की इजाज़त दी थी। विकीलीक्स के नए केबल में यह खुलासा हुआ है।
पाकिस्तान की खुफिया एजेंसी आईएसआई ने आतंकवादियों को भारत जाकर हमले करने की इजाज़त दी थी। विकीलीक्स के नए केबल यह खुलासा हुआ है। इसके लिए पाकिस्तान की सेना ने ही निशाने चुने थे। ये जानकारी ग्वांटानमोबे जेल के कैदियों की पूछताछ से मिली थी।   विकीलीक्स ने अपने केबल से पाकिस्तान की खुफिया एजेंसी आईएसआई और आतंकी संगठनों के बीच रिश्तों को उजागर किया है। केबल के मुताबिक 2002 में गिरफ्तार अलजीरिया के एक आतंकवादी ने बताया था कि उसका मिशन भारत जाकर भारतीय लोगों की हत्या करना था। आईएसआई ने आतंकवादियों को भारत जाने और कश्मीरी लोगों पर हमले करने के लिए मदद दी थी।